عايدي (سلالة د لكلب)
عايدي ولا آيدي ولا كلب الأطلس هي سلالة د لكلاب مأصلة ف جبال الأطلس ف لمغريب هاد لكلب كايتخدم كا عساس د لكسيبة كايحامي على لقطيع د لحوالا و لمعيز هاد السلالة ف لغالب كايتلقى ف لأطلس لمتوسط ب لخوصوص لمنطاقة د إفران هاد السلالة عندها السطونضار تحت لجاميعة الدولية ل علم لكلاب لعايدي معلم ف الصيادة و عندو حاسة شم مزيانة ف لمغريب ديما كايخدموه معا السلوݣي لمغريبي ف الصيادة اللخر كايتبع لفريسة لي لعايدي قلعها ب الشمان